Brede Hangeland

Brede Paulsen Hangeland (født 20. juni 1981 i Houston i Texas) er en norsk tidligere fotballspiller og -kommentator for TV 2. Han spilte 91 kamper for landslaget, og var kaptein fra 2008 til februar 2013. 


== Klubbfotball ==


=== Viking ===
Hangeland har tidligere spilt for Viking Fotballklubb, og han debuterte for laget i 2001, etter å tidligere ha spilt for byrivalen Fotballklubben Vidar. Han ble cupmester med Viking i debutsesongen. I 2004 mistet han store deler av sesongen på grunn av skade, men var tilbake for fullt og hadde en svært god 2005-sesong.


=== København ===
I januar 2006 signerte han for FC København. Sommeren 2007 ble det kjent at flere klubber i Premier League var interessert i å kjøpe ham, deriblant klubbene Manchester City, Newcastle og Aston Villa. I tillegg skal flere tyske toppklubber ha meldt sin interesse for stopperkjempen.


=== Fulham ===
I januar 2008 ble det kjent at han var klar for Fulham FC og sin tidligere trener i Viking, Roy Hodgson, for en antatt overgangssum på 40 millioner kroner. Han spilte 15 seriekamper og bidro til at Fulham til slutt berget plassen i Premier League med et nødskrik, med bedre målforskjell enn Reading som rykket ned. Fulham lå fem poeng bak, med tre kamper igjen, men tre strake seire gjorde at de klarte det.Den 23. august 2008 skåret han sitt første seriemål i hjemmekampen mot Arsenal FC, da han dyttet inn ballen med knottene på en corner etter 21 minutter og 15 sekunder. Det ble også seiersmålet i kampen. I desember 2008 ble han koblet til en overgang til klubber som Arsenal, Liverpool FC, Real Madrid og Tottenham Hotspur FC. I mars 2009 plasserte den britiske avisen Daily Mail Hangeland på 24.-plass blant Premier Leagues beste spillere sesongen 2008-2009.


=== Crystal Palace ===
Den 24. juli 2014 meldte han overgang til Crystal Palace FC, hvor han skrev under på en ettårskontrakt. Han scoret i sin debutkamp borte mot Arsenal FC den 16. august 2014, sin første scoring på tre sesonger i en kamp som endte 2–1.


== Landslagsspill ==
Høsten 2005 spilte han seg inn som førstevalg på stopperplass på det norske fotballandslaget. Han har spilt 82 A-landskamper for Norge (pr. 23. februar 2013). Landslagssjef Åge Hareide annonserte 12. august 2008 at Brede Hangeland tok over for Martin Andresen som landslagskaptein. Han scoret sitt første landslagsmål i en EM – kvalifiseringskamp mot Island 3. september 2010.
I desember 2020 gikk Brede Hangeland inn i en ny opprettet stilling i det norske landslagsapparatet, med ansvar for spilleroppfølging. Mellom landslagssamlingene skal han følge opp og overvåke spillere som kvalifiserer til A-landslaget, og være forbindelsesleddet til deres klubber.


== Meritter ==

Viking FKVinner av Den norske cupen: 2001KøbenhavnVinner av Superligaen: 2006-07
Vinner av Royal League: 2005-06FulhamSølv i Europaligaen: 2009/10IndividueltÅrets Kniksen (2): 2009, 2012
Vinner av årets lagspiller 2009 på Idrettsgallaen 2010 i Håkonshall på Lillehammer.
NISOs Hederspris 2016


== Referanser ==


== Eksterne lenker ==
(en) Brede Hangeland – UEFA 
(en) Brede Hangeland – Transfermarkt 
(en) Brede Hangeland – national-football-teams.com 
(en) Brede Hangeland – WorldFootball.net 
(en) Brede Hangeland – Soccerbase.com 
(en) Brede Hangeland – FootballDatabase.eu 
(en) Brede Hangeland – Soccerway 
(en) Brede Hangeland – EU-Football.info 
(no) Brede Hangeland – Norges Fotballforbund 
(en) Brede Hangeland – FBref 
(en) Fulham F.C. profile